Francisco Javier Sánchez Cantón

Francisco Javier Sánchez Cantón, nado en Pontevedra o 14 de xullo de 1891 e finado en Ponte Muíños (Lourizán, Pontevedra) o 27 de novembro de 1971, foi un historiador galego.

 Traxectoria 
Foi fillo de Javier Sánchez Cervela (natural de Oleiros (Silleda, Pontevedra) e Hortensia Cantón Alvarado (natural de Castro Caldelas (Ourense). Tivo dous irmáns, mortos ó nacer (o maior) e de meninxite (o menor).Sánchez Cantón: "De sus memorias", en Pontevedra y los Pontevedreses, 197-198.

Con dezaseis anos foi premiado polo seu traballo sobre o cristianismo social, publicado en 1907 en colaboración con Erasmo Buceta, á vez que fora galardoado, nese mesmo ano, por un ensaio verbo da influencia da literatura galega na literatura española.

Estudou Filosofía e Letras, na Universidade de Madrid, doutorándose en 1913 coa tese "Los pintores de cámara de los reyes de España". Nesta mesma universidade ocupou a cátedra de Literatura galaico-portuguesa. Foi catedrático de Teoría da Literatura e das Artes na Universidade de Granada. Despois deu clases de Historia Xeral da Arte na Universidade Central, da que foi vicerreitor desde 1958.

A participación de Sánchez Cantón foi fundamental para a creación do Museo de Pontevedra, e foi, no ano 1927, un dos patróns fundadores deste museo, xunto con Casto Sampedro Folgar, Castelao, Daniel de la Sota, Antón Losada Diéguez, José Millán, López de la Ballina, Xosé Filgueira Valverde e Raimundo Riestra Calderón. Con algúns deles tamén formou parte do Club Karepas. Cómpre destacar tamén a doazón que fixo ó Museo do seu arquivo e biblioteca.

Entre outras moitas actividades, promoveu distintas publicacións en galego e realizaou numerosos traballos biográficos, artísticos e históricos. En 1950 recibiu a Primeira Medalla de Ouro da cidade de Pontevedra e foi declarado Fillo Adoptivo da provincia.

Foi nomeado subdirector (en 1922) e director (en 1960) do Museo do Prado, onde realizou un importante labor de reorganización de salas. Foi membro da Española (en 1949), da academia de Belas Artes (1925) e director da Real Academia da Historia (en 1934). Presidiu a Xunta Iconografía Nacional e foi nomeado protector da Fundación Lázaro Galdiano e vicedirector do Instituto Diego Velázquez de Historia da Arte.

En 1943, xunto a outros persoeiros como Xesús Carro, Otero Pedrayo, Bouza-Brey ou Filgueira Valverde, participou na creación do Instituto de Estudos Galegos Padre Sarmiento, da que foi primeiro presidente.

Na súa bibliografía, de sentido crítico e coñecemento do tema, destacan Los Pintores de Cámara de Los Reyes Católicos (1916), Los Retratos del Museo del Prado (1919), Los Tapices de la Casa del Rey (1919, en colaboración con Elías Tormo), Fuentes literarias para la Historia del Arte Español (5 volumes, 1923-1943), Dibujos de antiguos maestros españoles (1933), Los dibujos de Goya (2 volumes, 1952). Con carácter póstumo publicouse o libro Pontevedra y los Pontevedreses. Inéditos e dispersos (Museo de Pontevedra, 1973). Filgueira chega a contabilizar máis de oitocentos títulos publicados.Filgueira Valverde: Gran Enciclopedia Galega, 2003, s. v. Sánchez Cantón, Francisco Javier.

Leva o seu nome un instituto na súa cidade natal.Páxina principal do IES Sánchez Cantón en Pontevedra

 Sánchez Cantón e Castelao 
Xunto outros amigos de Castelao, Sánchez Cantón encargouse persoalmente de xestionar a edición do Álbum Nós.

En 1929, Filgueira escribe a Sánches Cantón a idea de presentar o álbum no Museo de Pontevedra, sobre facistois,Un facistol é ese atril grande, de madeira e de catro caras que se utilizaba nas igrexas e coros, e no que se colocaban os libros de canto e litúrxicos. pero finalmente non calla o proxecto. 

En 1930 a edición dos debuxos de Castelao como álbum, grazas a que Iglesias Vilarelle e Claudio Losada, se ofrecen a afrontar os gastos da impresión (xunto á participación menor de Paz Andrade, Tabucho Pintos Fonseca e o propio Castelao). Sánchez Cantón encargouse de negociar a edición coa imprenta Hauser y Menet, supervisando directamente tódolos detalles: a el se debe a decisión da encadernación con fitas de coiro, a elección do papel de cor óso ou o feito de que tódolos textos estivesen escritos á man polo artista e non con letra de imprenta. Finalmente, o 15 de febreiro de 1931, Castelao recibe as primeiras probas de imprenta e escribe o seguinte a Sánchez Cantón:Catálogo da exposición "Meu Pontevedra. Castelao 1916-1936", Museo de Pontevedra 28.06 a 11.09.2016, pp. 257-258.

 Galería 

 Notas 

 Véxase tamén 
 Bibliografía 







 Outros artigos 
 Museo Provincial de Pontevedra
 Museo do Prado
 Real Academia de la Historia
 Instituto de Estudos Galegos Padre Sarmiento
 Lista de directores do Museo do Prado

 Ligazóns externas 

 Biografía de Sánchez Cantón , páxina do Museo de Pontevedra.
Expediente e notas no Instituto de Pontevedra
 Ex libris que debuxou Castelao para Sánchez Cantón coa imaxe do Apóstolo Santiago no parteluz do Pórtico da Gloria 

Categoría:Historiadores de Galicia
Categoría:Nados en Pontevedra
Categoría:Nados en 1891
Categoría:Finados en 1971
Categoría:Directores do Museo do Prado
Categoría:Académicos da Real Academia da Historia
Categoría:Escritores en lingua castelá
Categoría:Académicos da Real Academia de Belas Artes de San Fernando
Categoría:Membros de honra da Real Academia Galega
Categoría:Catedráticos da Universidade de Granada
Categoría:Académicos da Real Academia Española
Categoría:Profesores da Universidade Central de Madrid